sukhrobnurali/uzbek-legal-corpus huggingface dataset:
Oʻzbekiston Respublikasi oliy harbiy taʼlim muassasalariga tanlash tartibi va qabul qilish qoidalari toʻgʻrisidagi nizomga oʻzgartirish va qoʻshimchalar kiritish haqida
(resolution, 2021-12-28)

Oʻzbekiston Respublikasi Prezidentining “Oʻzbekiston Respublikasining Qurolli Kuchlarini yanada isloh qilish va rivojlantirish vazifalarini amalga oshirish boʻyicha chora-tadbirlar dasturi toʻgʻrisida” 2017-yil 24-yanvardagi PQ-2738-son qaroriga muvofiq, shuningdek Oʻzbekiston Respublikasi oliy harbiy taʼlim muassasalariga intellektual rivojlangan va har tomonlama tayyorlangan yoshlarni tanlash tizimini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2014-yil 3-iyundagi 141-son qarori (Oʻzbekiston Respublikasi QT, 2014-y., 6-son, 58-modda) bilan tasdiqlangan Oʻzbekiston Respublikasi oliy harbiy taʼlim muassasalariga tanlash tartibi va qabul qilish qoidalari toʻgʻrisidagi Nizomga ilovaga muvofiq oʻzgartirish va qoʻshimchalar kiritilsin. 2. Oliy harbiy taʼlim muassasalariga ega boʻlgan vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Taʼlim va ilm-fan masalalari axborot-tahlil departamentiga yuklansin. 1. 41-bandda: a) quyidagi mazmundagi ikkinchi xatboshi qoʻshilsin: “Mudofaa vazirligi tomonidan vazirlikning oliy harbiy taʼlim muassasalariga nomzodlarni tanlash (qoʻmondonlik taktik moto-oʻqchi va chegara boʻlinmalari (chegara guruhlari) va harbiy-havo kuchlari (aviatsiya turlari)ning harbiy mutaxassisliklari bundan mustasno) yagona tanlov asosida, kirish test sinovlari natijalari boʻyicha toʻplangan ballarga muvofiq amalga oshiriladi. Bunda kirish test sinovlari bir taʼlim muassasasi negizida yoki tegishli taʼlim muassasalarida alohida oʻtkazilishi mumkin.”; b) ikkinchi — toʻrtinchi xatboshilar tegishli ravishda uchinchi — beshinchi xatboshilar deb hisoblansin. 2. 46-bandda: a) quyidagi mazmundagi ikkinchi xatboshi qoʻshilsin: “Mudofaa vazirligining oliy harbiy taʼlim muassasasida oʻtkazilgan test sinovlari natijalari ballar pasayishi tartibida, taʼlim muassasalari boʻyicha ajratilmasdan bitta vedomostda taqdim etiladi.”; b) ikkinchi xatboshi uchinchi xatboshi deb hisoblansin. 3. Oʻzbekiston Respublikasi oliy harbiy taʼlim muassasalari roʻyxatida (Nizomga 1-ilova): a) “Toshkent oliy umumqoʻshin qoʻmondonlik bilim yurti” soʻzlari “Oʻzbekiston Respublikasi Qurolli Kuchlar akademiyasi” soʻzlari bilan almashtirilsin; b) “Toshkent axborot texnologiyalari universiteti huzuridagi maxsus fakultet” soʻzlari “Muhammad al-Xorazmiy nomidagi Toshkent axborot texnologiyalari universitetining maxsus fakulteti” soʻzlari bilan almashtirilsin; v) “Toshkent oliy harbiy-texnika bilim yurti” soʻzlari “Harbiy-texnika instituti” soʻzlari bilan almashtirilsin; g) “Toshkent yongʻin xavfsizligi oliy texnika maktabi” soʻzlari “Yongʻin xavfsizligi instituti” soʻzlari bilan almashtirilsin.
“Jeneral Motors Oʻzbekiston” AJ ishlab chiqarayotgan mahsulotlarga narxlar shakllanishini takomillashtirish chora-tadbirlari toʻgʻrisida
(resolution, 2017-05-26)

“Jeneral Motors Oʻzbekiston” AJning ichki va tashqi bozorlarda sotilayotgan mahsulotlariga narxlar shakllanish mexanizmini yanada takomillashtirish maqsadida: 1. Oʻzbekiston Respublikasi Iqtisodiyot vazirligi, Moliya vazirligi hamda “Oʻzavtosanoat” AKning 2017-yilning 1-iyunidan boshlab “Jeneral Motors Oʻzbekiston” AJning barcha avtomobil modellarini ichki bozorda milliy valyuta — soʻmga sotishga oʻtish toʻgʻrisidagi takliflariga rozilik berilsin. 2. “Oʻzavtosanoat” AK: 2017-yilning 1-iyunigacha tuzilgan shartnomalar boʻyicha yengil avtomobillar yetkazib berish va toʻlovlarni qabul qilish, shartnomalarda nazarda tutilgan qatʼiy shartlar va belgilangan muddatlarda toʻlovlarni xalqaro plastik kartochkalari orqali amalga oshirishni; tashqi bozorlarni va eksport qilinayotgan mahsulotlar turlarini yanada diversifikatsiyalash, tashqi bozorlardagi oʻrnimizni mustahkamlash hisobiga eksport hajmini koʻpaytirishni; yangi raqobatdosh mahsulotlar ishlab chiqarishni oʻzlashtirishga qaratilgan investitsiya loyihalarini amalga oshirish hisobiga mahsulotlar ishlab chiqarishni oshirishni; butlovchi qism va uzellar ishlab chiqarishni mahalliylashtirishni chuqurlashtirish, avtomobilsozlikni rivojlantirish uchun zarur boʻlgan asosiy xom ashyo va materiallarni oʻzlashtirish va ishlab chiqarish hajmini oshirish boʻyicha tarmoqlararo kooperatsiyani kengaytirish hisobiga importning ulushini kamaytirish va mahsulotlar tannarxini pasaytirishni taʼminlasin. 3. Oʻzbekiston Respublikasi Vazirlar Mahkamasi bir hafta muddatda mazkur qarorni amalga oshirish chora-tadbirlari toʻgʻrisida tegishli qaror qabul qilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
“Ijodkor yoshlar respublika tanlovlarini oʻtkazish tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2017-05-26)

Oʻzbekiston Respublikasi Prezidentining 2017-yil 15-fevraldagi PQ-2778-son “Oʻzbekiston Respublikasi Madaniyat vazirligi faoliyatini tashkil etish toʻgʻrisida”gi qaroriga muvofiq Oʻzbekiston Respublikasi Madaniyat vazirligi, Xalq taʼlimi vazirligi, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi qaror qiladi: 1. Oʻzbekiston Respublikasi Madaniyat va sport ishlari vazirligi, Xalq taʼlimi vazirligi va Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazining 2015-yil 30-iyuldagi 16, 19-mh, 33/QQ-son “Ijodkor yoshlar respublika tanlovlarini oʻtkazish tartibi toʻgʻrisidagi nizomni tasdiqlash haqida”gi qarori (roʻyxat raqami 2705, 2015-yil 30-iyul) (Oʻzbekiston Respublikasi qonun hujjatlari toʻplami, 2015-y., 30-son, 410-modda) oʻz kuchini yoʻqotgan deb topilsin. 2. Ushbu qaror Oʻzbekiston Badiiy akademiyasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Tashqi bozorlarda mahalliy mahsulotlarning eksport qilinishi va raqobatdoshligini taʼminlashni yanada ragʻbatlantirish chora-tadbirlari toʻgʻrisida
(decree, 2017-12-16)

Respublikamiz iqtisodiyoti tarmoqlari va hududlarining eksport salohiyatini yanada kengaytirishni ragʻbatlantirish, ishlab chiqarish korxonalari tomonidan, eng avvalo, kichik biznes va xususiy tadbirkorlik subyektlariga oʻzlari ishlab chiqargan tovarlarning eksport hajmini oshirish, eksport qilish geografiyasini diversifikatsiyalash uchun qulay shart-sharoitlar yaratish, shuningdek, tashqi bozorlarda mahalliy eksportga yetkazib beruvchi tashkilotlarning mahsulotlarini raqobatdoshligini oshirish maqsadida: 1. Xoʻjalik subyektlariga 2017-yilning 1-iyunidan boshlab quyidagi huquqlar berilsin: a) oʻzlari ishlab chiqargan tovarlarni eksport qilish, yangi meva- sabzavot mahsulotlari, uzum, poliz ekinlaridan, shuningdek, Oʻzbekiston Respublikasi Prezidentining 1997-yil 10-oktabrdagi “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” PF-1871-sonli Farmonining 2-ilovasida koʻrsatilgan xomashyo tovarlaridan tashqari, chet el valyutasida oldindan toʻlovsiz, akkreditiv ochmasdan, bank kafolatini rasmiylashtirmasdan hamda eksport shartnomalarini siyosiy va tijorat xavflaridan sugʻurta polisisiz amalga oshirish, bunda quyidagi shartlarga rioya qilinsin: shartnoma miqdori 100 ming AQSh dollari ekvivalentidan oshmasligi kerak; tovarlar eksport qilingan kundan boshlab, 90 kun ichida majburiy valyuta tushumining kelib tushishi taʼminlanishi lozim; belgilansinki, oʻzlari ishlab chiqargan tovarlarning keyingi eksporti mazkur qoʻshimcha bandning shartlariga muvofiq eksportchi tashkilotning mazkur qoʻshimcha bandda koʻrsatilgan shartlarda avvalgi debitorlik qarzi boʻlmagan taqdirda amalga oshiriladi; b) Oʻzbekiston Respublikasi Prezidentining yoki Oʻzbekiston Respublikasi Hukumatining qarori asosida Oʻzbekiston Respublikasi Prezidentining 1997-yil 10-oktabrdagi “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” PF-1871-sonli Farmonining 4-ilovasida nazarda tutilgan buyum va mahsulotlar eksportini amalga oshirish. 2. Oʻzbekiston Respublikasi Vazirlar Mahkamasi qarori asosida beriladigan litsenziyalar boʻyicha amalga oshiriladigan eksport-importning oʻziga xos mahsulotlari roʻyxatidan zargarlik buyumlari chiqarib tashlansin. 3. Oʻzbekiston Respublikasi Prezidentining ayrim farmonlariga ilovaga* muvofiq oʻzgartish va qoʻshimchalar kiritilsin. 4. Oʻzbekiston Respublikasi Tashqi savdo vazirligi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisidagi takliflarni Oʻzbekiston Respublikasi Vazirlar Mahkamasiga kiritsin. 5. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish tartibini takomillashtirish toʻgʻrisida
(resolution, 2018-05-04)

Tadbirkorlik subyektlarini noruda foydali qazilmalar konlarini oʻzlashtirishga yanada jalb etish jarayonlarini maqbullashtirish, uzoq hududlarda yangi ish joylarini yaratgan holda, sanoat mahsulotlari ishlab chiqarishni tashkil etishni jadallashtirish maqsadida: 1. Oʻzbekiston Respublikasi Prezidentining “Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish tartibi toʻgʻrisidagi Nizomni tasdiqlash haqida” 2011-yil 2-maydagi PQ–1524-sonli qarori bilan tashkil etilgan Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish boʻyicha Oʻzbekiston Respublikasi Vazirlar Mahkamasining yangilangan Komissiyasi tarkibi 1-ilovaga* muvofiq tasdiqlansin. 2. Oʻzbekiston Respublikasi Prezidentining “Noruda foydali qazilmalarni oʻz ichiga olgan yer qaʼri uchastkalaridan foydalanish huquqi uchun litsenziyalar berish tartibi toʻgʻrisidagi Nizomni tasdiqlash haqida” 2011-yil 2-maydagi PQ–1524-sonli qaroriga 2-ilovaga* muvofiq oʻzgartish va qoʻshimchalar kiritilsin. 3. Vazirlik va idoralar bir oy muddatda ular tomonidan qabul qilingan meʼyoriy-huquqiy hujjatlarni ushbu qarorga muvofiqlashtirsinlar. 4. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin.
Oʻzbekiston Respublikasi Prezidentining “Yirik sanoat korxonalari bilan kasanachilikni rivojlantirish asosidagi ishlab chiqarish va xizmatlar oʻrtasida kooperatsiyani kengaytirishni ragʻbatlantirish chora-tadbirlari toʻgʻrisida” 2006-yil 5-yanvardagi PF–3706-sonli Farmoniga oʻzgartish kiritish toʻgʻrisida
(decree, 2021-04-30)

Kasanachilikni rivojlantirishni yanada ragʻbatlantirish, ish bilan band boʻlmagan aholini ishlab chiqarishga jalb etish, sanoat korxonalari bilan kasanachilikni oʻrtasida kooperatsiyani kengaytirish maqsadida: 1. Oʻzbekiston Respublikasi Prezidentining “Yirik sanoat korxonalari bilan kasanachilikni rivojlantirish asosidagi ishlab chiqarish va xizmatlar oʻrtasida kooperatsiyani kengaytirishni ragʻbatlantirish chora-tadbirlari toʻgʻrisida”gi 2006-yil 5-yanvardagi PF-3706-sonli Farmoni 3-bandidagi “2019-yilning 1-yanvarigacha” degan soʻzlar “2021-yilning 1-yanvarigacha” degan soʻzlar bilan almashtirilsin. 2. Mazkur Farmonning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Oʻzbekiston Respublikasi tadbirkorlik subyektlarini ixtiyoriy tugatish va ularning faoliyatini toʻxtatish tartibi toʻgʻrisidagi Nizomga qoʻshimcha va oʻzgartishlar kiritish toʻgʻrisida
(resolution, 2019-06-08)

Oʻzbekiston Respublikasi Prezidentining “Oʻzbekiston Respublikasini yanada rivojlantirish boʻyicha Harakatlar strategiyasi toʻgʻrisida” 2017-yil 7-fevraldagi PF-4947-sonli Farmoniga muvofiq, shuningdek, tadbirkorlik subyektlarini ixtiyoriy tugatish va faoliyatini toʻxtatish mexanizmlarini yanada takomillashtirish maqsadida: 1. Oʻzbekiston Respublikasi Prezidentining 2007-yil 27-apreldagi PQ-630-sonli qarori bilan tasdiqlangan tadbirkorlik subyektlarini ixtiyoriy tugatish va ularning faoliyatini toʻxtatish tartibi toʻgʻrisidagi nizomga ilovaga muvofiq qoʻshimcha va oʻzgartishlar kiritilsin. 2. Vazirliklar va idoralar bir oy muddatda qabul qilingan normativ-huquqiy hujjatlarini mazkur qarordan kelib chiqqan holda muvofiqlashtirsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 34-bandida: beshinchi xatboshi quyidagi tahrirda bayon etilsin: “agar mavjud boʻlsa, korxonaning muhr va shtamplari”; yettinchi xatboshi chiqarib tashlansin; sakkizinchi, toʻqqizinchi va oʻninchi xatboshilar tegishli ravishda yettinchi, sakkizinchi va toʻqqizinchi xatboshilar deb hisoblansin. 2. 46-bandining yettinchi xatboshi quyidagi tahrirda bayon etilsin: “mavjud boʻlsa, korxonaning muhr va shtamplari”. 3. 47-bandida: ikkinchi xatboshidagi “roʻyxatdan oʻtkazgan organ” soʻzlari “kameral nazoratni oʻtkazadi” soʻzlari bilan toʻldirilsin; uchinchi xatboshidagi “ikki hafta mobaynida” soʻzlari “bir hafta mobaynida” soʻzlari bilan almashtirilsin.
Oʻzbekiston Respublikasi Prezidentining “2014 — 2018-yillarda respublika elektrotexnika sanoatini boshqarishni takomillashtirish va yanada rivojlantirishni tashkil etish chora-tadbirlari toʻgʻrisida” 2014-yil 6-fevraldagi PQ-2123-sonli qaroriga oʻzgartish kiritish toʻgʻrisida
(resolution, 2019-10-04)

Oʻzbekiston Respublikasi Prezidentining “2017 — 2021-yillarda elektrotexnika sanoatini boshqarishni yanada takomillashtirish, uni jadal rivojlantirish va diversifikatsiyalash chora-tadbirlari toʻgʻrisida” 2017-yil 13-fevraldagi PQ-2772-sonli qaroriga muvofiq: 1. Oʻzbekiston Respublikasi Prezidentining “2014 — 2018-yillarda respublika elektrotexnika sanoatini boshqarishni takomillashtirish va yanada rivojlantirishni tashkil etish chora-tadbirlari toʻgʻrisida” 2014-yil 6-fevraldagi PQ-2123-sonli qaroriga ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. 1, 3 va 5-bandlari, shuningdek, 1-, 2-, 3-, 5- va 6-ilovalari oʻz kuchini yoʻqotgan deb hisoblansin.
Oʻzbekiston Respublikasi Prezidentining “Odam savdosiga qarshi kurashish samaradorligini oshirish chora-tadbirlari toʻgʻrisida”gi 2008-yil 8-iyuldagi PQ-911-son qarori ayrim qoidalarini oʻz kuchini yoʻqotgan deb hisoblash toʻgʻrisida
(resolution, 2020-09-28)

Oʻzbekiston Respublikasi Prezidentining “Huquqbuzarliklar profilaktikasi va jinoyatchilikka qarshi kurashish tizimini yanada takomillashtirish chora-tadbirlari toʻgʻrisida”gi 2017-yil 14-martdagi PQ-2833-son qaroriga muvofiq: 1. Oʻzbekiston Respublikasi Prezidentining “Odam savdosiga qarshi kurashish samaradorligini oshirish chora-tadbirlari toʻgʻrisida”gi 2008-yil 8-iyuldagi PQ-911-son qarori 3 — 5-bandlari, shuningdek unga 2-3-ilovalar oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining ayrim qarorlarini oʻz kuchini yoʻqotgan deb hisoblash toʻgʻrisida
(resolution, 2017-05-19)

Oʻzbekiston Respublikasi Prezidentining “Mahalliy ijroiya hokimiyati organlari faoliyatini yanada takomillashtirish toʻgʻrisida”gi 2016-yil 22-dekabrdagi PQ-2691-son qarori ijrosini taʼminlash maqsadida: 1. Oʻzbekiston Respublikasi Prezidentining ayrim qarorlari ilovaga muvofiq oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining “Milliy gʻoya targʻiboti va maʼnaviy-maʼrifiy ishlar samaradorligini oshirish toʻgʻrisida”gi 2006-yil 25-avgustdagi PQ-451-son qarorida: 2-band oʻz kuchini yoʻqotgan deb hisoblansin; ilovadagi “QR Joʻqorgʻi Kengesi Raisi, viloyatlar va Toshkent shahar hokimlarining maʼnaviy-maʼrifiy ishlar boʻyicha yordamchilari (14)” bloki chiqarib tashlansin. 2. Oʻzbekiston Respublikasi Prezidentining “Toshkent viloyati hokimligi tuzilmasini yanada takomillashtirish va uning faoliyat samaradorligini oshirish toʻgʻrisida”gi 2006-yil 21-dekabrdagi PQ-536-son qarori. 3. Oʻzbekiston Respublikasi Prezidentining “Samarqand viloyati hokimligi boshqaruv apparati tuzilmasiga oʻzgartishlar kiritish toʻgʻrisida”gi 2008-yil 3-oktabrdagi PQ-970-son qarori. 4. Oʻzbekiston Respublikasi Prezidentining “Mahalliy ijro etuvchi hokimiyat organlarining tuzilmasini takomillashtirish borasidagi qoʻshimcha chora-tadbirlar toʻgʻrisida”gi 2011-yil 3-yanvardagi PQ-1456-son qarori. 5. Oʻzbekiston Respublikasi Prezidentining “Xorazm viloyati hokimligi boshqaruv apparatining faoliyatini takomillashtirish toʻgʻrisida”gi 2012-yil 25-yanvardagi PQ-1691-son qarori. 6. Oʻzbekiston Respublikasi Prezidentining “Andijon viloyati hokimligi boshqaruv apparatining tuzilmasini takomillashtirish toʻgʻrisida”gi 2013-yil 3-maydagi PQ-1962-son qarori. 7. Oʻzbekiston Respublikasi Prezidentining “Surxondaryo viloyati hokimligi boshqaruv apparatining tuzilmasini takomillashtirish toʻgʻrisida”gi 2014-yil 18-dekabrdagi PQ-2274-son qarori. 8. Oʻzbekiston Respublikasi Prezidentining “Qashqadaryo viloyati hokimligi boshqaruv apparati tuzilmasini takomillashtirish toʻgʻrisida”gi 2015-yil 11-dekabrdagi PQ-2448-son qarori.
Muborak Ramazon oyini munosib tarzda oʻtkazish toʻgʻrisida
(resolution, 2020-09-28)

Bugungi kunda ona yurtimiz, Oʻzbekistonimiz taraqqiyotning yangi bosqichiga qadam qoʻyib, barcha sohalarda katta yutuq va marralarni qoʻlga kiritayotganini, diyorimizda hukm surayotgan tinch va osoyishta, farovon hayotni, fayz va qut-barakani xalqimiz avvalambor Yaratganimizning cheksiz marhamati sifatida shukronalik va rozilik bilan qabul qilmoqda. El-yurtimiz uchun azaldan ezgulik, saxovat, mehr-shafqat ramzi boʻlib kelayotgan muborak Ramazon oyining maʼnaviy-ruhiy hayotimizdagi alohida oʻrni va ahamiyatini inobatga olgan holda, jamiyatimizda mehr-oqibat, oʻzaro ahillik va hamjihatlik muhitini yanada mustahkamlash, xalqimizga mansub olijanob fazilatlarni, diniy-maʼrifiy qadriyatlarimizni asrab-avaylash va ulugʻlash maqsadida: 1. 2017-yil muborak Ramazon oyining boshlanishi 27-may kuniga toʻgʻri kelishi haqidagi Oʻzbekiston musulmonlari idorasining axboroti maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari “Nuroniy” jamgʻarmasi, “Mahalla” xayriya jamoat fondi va boshqa jamoat tashkilotlari bilan birgalikda Ramazon oyini joylarda milliy anʼana va qadriyatlar, urf-odatlarimizga mos va uygʻun tarzda oʻtkazish bilan bogʻliq chora-tadbirlarni amalga oshirsin. Mazkur tadbirlarni oʻtkazishda Ramazon oyining mazmun-mohiyatida mujassam boʻlgan insoniylik, maʼnaviy poklik, shukronalik fazilatlarini, muqaddas dinimiz arkonlarini eʼzozlash, bugungi tinch va osuda hayotimizning qadriga yetish, odamlarni bir-biriga yaxshilik qilishga, totuv va bahamjihat boʻlib yashashga daʼvat etadigan savobli amallar va targʻibot ishlari tashkil etilsin. Ushbu qutlugʻ oyda ehtiyojmand kishilarni har tomonlama qoʻllab-quvvatlash, oilalar va mahallalarda mehr-oqibat va oʻzaro hurmat muhitini mustahkamlash, buyuk allomalar, aziz-avliyolarimizning muqaddas ziyoratgohlarini obodonlashtirish boʻyicha olib boriladigan tadbirlarni yanada kuchaytirishga alohida ahamiyat berilsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon oyini oʻtkazish bilan bogʻliq tadbirlarni keng yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasi Bosh vaziri A. Aripov zimmasiga yuklansin.
Xalqaro shartnomani tasdiqlash toʻgʻrisida
(resolution, 2017-05-18)

1. Daromaddan va mulkdan olinadigan soliqlarning ikkiyoqlama qoʻllanilishining oldini olish toʻgʻrisida Oʻzbekiston Respublikasi Hukumati va Qozogʻiston Respublikasi Hukumati oʻrtasida 1996-yil 12-iyunda imzolangan Bitimga oʻzgartish va qoʻshimchalar kiritish toʻgʻrisida Oʻzbekiston Respublikasi Hukumati bilan Qozogʻiston Respublikasi Hukumati oʻrtasida 2017-yil 23-martda Ostona shahrida imzolangan Bayonnoma tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xoʻjalik yurituvchi subyektlar tomonidan xorijiy valyutadagi tushumni majburiy sotish tartibiga oʻzgartirish va qoʻshimchalar kiritish toʻgʻrisida
(resolution, 2018-01-12)

Oʻzbekiston Respublikasi Prezidentining “Oʻzbekiston Respublikasining turizm sohasini jadal rivojlantirishni taʼminlash chora-tadbirlari toʻgʻrisida” 2016-yil 2-dekabrdagi PF-4861-son Farmoniga hamda Oʻzbekiston Respublikasi Prezidentining “2017 — 2019-yillarda toʻqimachilik va tikuv-trikotaj sanoatini yanada rivojlantirish chora-tadbirlari dasturi toʻgʻrisida” 2016-yil 21-dekabrdagi PQ-2687-son va “Qoraqalpogʻiston Respublikasi va Xorazm viloyatida tadbirkorlik faoliyatini olib borish uchun qoʻshimcha qulay sharoitlar yaratish chora-tadbirlari toʻgʻrisida” 2017-yil 17-martdagi PQ–2843-son qarorlariga muvofiq Vazirlar Mahkamasi qaror qiladi: 1. Vazirlar Mahkamasining 2000-yil 29-iyundagi 245-son qarori (Oʻzbekiston Respublikasi QT, 2000-y., 6-son, 33-modda) bilan tasdiqlangan Xoʻjalik yurituvchi subyektlar tomonidan xorijiy valyutadagi tushumni majburiy sotish tartibiga ilovaga muvofiq oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. 3-bandga quyidagi mazmundagi “i”, “k” va “l” kichik bandlar qoʻshilsin: “i) turizm operatorlarining ular tomonidan koʻrsatilgan turizm xizmatlari uchun tushgan xorijiy valyutadagi mablagʻlari; k) toʻqimachilik va tikuv-trikotaj tarmogʻining 1a-ilovaga muvofiq roʻyxat boʻyicha nooziq-ovqat isteʼmol tovarlari eksportidan olingan xorijiy valyutadagi mablagʻlari; l) Qoraqalpogʻiston Respublikasi va Xorazm viloyatida roʻyxatdan oʻtgan va tadbirkorlik faoliyatini amalga oshirayotgan yuridik shaxslarning oʻzi ishlab chiqargan sanoat mahsulotlarini eksport qilishdan olingan xorijiy valyutadagi mablagʻlari, Oʻzbekiston Respublikasi Prezidentining “Tovarlar (ishlar, xizmatlar) eksportini ragʻbatlantirish boʻyicha qoʻshimcha chora-tadbirlar toʻgʻrisida” 1997-yil 10-oktabrdagi PF–1871-son Farmoniga 2-ilovaga kiritilgan xomashyo tovarlari bundan mustasno”. 2. 10-banddan ikkinchi xatboshi chiqarib tashlansin. 3. Quyidagi mazmundagi 1a-ilova qoʻshilsin: 1. Tayyor ip gazlama 2. Tayyor aralash matolar 3. Tayyor ipak matolar (atlasdan tashqari); 4. Tayyor tikuv buyumlari, tayyor kiyim (tikuv, trikotaj buyumlari) 5. Bosh kiyimlari (milliy bosh kiyimlardan tashqari) 6. Paypoq mahsulotlari 7. Toʻqimachilik attorlik mahsulotlari”.